Ego Odo dux Burgundie notum facio presentibus et futuris quod Stephanus Villanus et Petrus eius filius et Nigella Stephani et Nichola Petri uxores quitaverunt laudaverunt et imperpetuum concesserunt elemosinam quam Aimo dominus Maignei fec[erat] ecclesię Sancte Marię de Tart totum videlicet tenementum de Verranges preter molendinum et propter hanc quitationem habuit idem Stephanus de elemosinis eiusdem ecclesię usque ad X libras Stephanensium. Hac autem quitationem recognovit esse factam idem Stephanus apud Tart in domo Domini Anserici coram Andrea decano de Ungiis, magister Hugone Johanne de Barra canonicis, Johanne de Marliens et Roberto presbiteris, Heriberto Tarpello et Guidone Mugnerio conversis, Guillermo de Favernei et Viardo eius fratre, Mauricio de Genlei, Guidone dou Vernei millitibus, Hugone de Tart, Quarantino, Durannet, Perrenz, Johanne Forrero et Heriberto forestario servientibus. Actum anno Incarnati Verbi Mo Co XCo VIIo mense novembri.